**Damir Polančec**, (Koprivnica, 25. lipnja 1967.), hrvatski političar, bivši potpredsjednik Vlade Republike Hrvatske i ministar gospodarstva, rada i poduzetništva u vladama premijera Sanadera i premijerke Kosor.

Rodom je iz sela Đelekovec kraj Koprivnice, gdje je živio najveći dio svoga života. Diplomirao je 1992. na Agronomskom fakultetu Sveučilišta u Zagrebu, smjer agroekonomija.

Nakon studija, u kolovozu 1992. zapošljava se u zagrebačkom poduzeću *Dukat*, gdje radi kao tehnolog u proizvodnji topljivih sireva. Iste godine prelazi u *Podravku*, gdje je prve dvije godine radio u FC Nabava - uvoz na radnom mjestu referenta zaduženog za nabavu voća i povrća. Potom je imenovan komercijalnim, a nakon tri godine višim komercijalnim referentom zaduženim za nabavu sušenog povrća, ponajprije iz tranzicijskih zemalja (Mađarska, Češka, Slovačka, Poljska, Bugarska, Makedonija). U travnju 1997. postaje član tima za restrukturiranje nabave, logistike i proizvodnje, zadužen za nabavu, a u rujnu 1997. imenovan je direktorom centralne nabave.
Od ožujka 2000. član je Uprave poduzeća Podravka, zadužen za razvoj tržišta Hrvatske i jugoistočne Europe te upravljanje materijalima. U istom sazivu Uprave u siječnju 2003. zadužen je za prodaju i razvoj tržišta. U novom sazivu Uprave imenovanom u kolovozu 2003. imenovan je članom Uprave zaduženim za razvoj internacionalnih tržišta.
Polančec je član Upravnog odbora Hrvatskog rukometnog saveza (gdje je i Koordinator za ženski rukomet). Jedno vrijeme je bio predsjednik Rukometnog kluba »Podravka Vegeta« iz Koprivnice.

Bio je predsjednik je Gradskog odbora HDZ-a Koprivnica. Sredinom veljače 2005. imenovan je za potpredsjednika Vlade RH, zamjenivši Andriju Hebranga, koji je dao ostavku. Početkom 2008. u novoj Vladi premijera Sanadera, imenovan je potpredsjednikom Vlade i ministrom gospodarstva, rada i poduzetništva. Tu je dužnost nastavio obnašati u vladi premijerke Jadranke Kosor.

30. listopada 2009. godine podnosi neopozivu ostavku na dužnost potpredsjednika Vlade i ministra, zbog navodne umiješanost u Podravkinu aferu *Spice*, kojom su menadžeri Podravke namjeravali otkupiti četvrtinu dionica koprivničke tvrtke. Točno šest mjeseci kasnije, 30. ožujka 2010. je uhapšen. 15. listopada 2010. je osuđen na godinu dana i tri mjeseca zatvora zatvora zbog sklapanja štetnog ugovora o plaćanju odvjetničkih usluga.

Izvori
------

1. ↑  „Damir Polančec podnio ostavku, www.javno.com". Arhivirano iz originala na datum 2009-11-01. Pristupljeno 2010-03-30.
2. ↑  Presuda: Polančecu godinu dana i tri mjeseca zatvora zbog lažne studije!, index.hr, 15. X 2010.

Vanjske veze
------------

* Životopis na www.vlada.hr Arhivirano 2006-09-10 na Wayback Machine-u

| * p
* r
* u
Potpredsjednici Vlade Republike Hrvatske (1990 - ) |
| --- |
| Prva vlada (Mesić) | Bernardo Jurlina • Mate Babić • Milan Ramljak |
| Druga vlada (Manolić) | Bernardo Jurlina • Franjo Gregurić • Mate Babić • Milan Ramljak |
| Treća vlada (Gregurić) | Mate Granić • Milan Ramljak • Zdravko Tomac • Jurica Pavelić |
| Četvrta vlada (Šarinić) | Darko Čargonja • Mate Granić • Ivan Milas • Mladen Vedriš • Vladimir Šeks |
| Peta vlada (Valentić) | Bosiljko Mišetić • Ivica Kostović • Jure Radić • Mate Granić • Borislav Škegro • Vladimir Šeks |
| Šesta vlada (Valentić) | Ljerka Mintas-Hodak • Ivica Kostović • Jure Radić • Mate Granić • Milan Ramljak • Borislav Škegro |
| Sedma vlada (Račan) | Željka Antunović • Slavko Linić • Goran Granić • Dražen Budiša |
| Osma vlada (Račan) | Željka Antunović • Goran Granić • Ante Simonić • Slavko Linić |
| Deveta vlada (Sanader) | Jadranka Kosor • Damir Polančec • Andrija Hebrang |
| Deseta vlada (Sanader) | Đurđa Adlešič • Jadranka Kosor • Slobodan Uzelac • Damir Polančec |
| Jedanaesta vlada (Kosor) | Đurđa Adlešič • Slobodan Uzelac • Ivan Šuker • Darko Milinović • Božidar Pankretić |